ཏདྱ་ཐཱ་ཨོཾ་ག་ཏེ་ག་ཏེ་པཱ་ར་ག་ཏེ་པཱ་ར་སཾ་ག་ཏེ་བྷོ་དྷི་སྭཱ་ཧཱ་

ཏདྱ་ཐཱ་ཨོཾ་ག་ཏེ་ག་ཏེ་པཱ་ར་ག་ཏེ་པཱ་ར་སཾ་ག་ཏེ་བྷོ་དྷི་སྭཱ་ཧཱ། ཞེས་པ་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོའི་མདོ་ལས་གསུངས་པའི་གསང་སྔགས་སམ་ཧྲྀ་ད་ཡ་མན་ཏྲ་ཞིག་ཡིན། སྔགས་འདི་ནི་ཤེར་ཕྱིན་གྱི་དོན་སྙིང་ཅན་གྱི་རིག་སྔགས་ཡིན་ཞིང་། དུས་གསུམ་གྱི་སངས་རྒྱས་ཐམས་ཅད་ཀྱི་བྱང་ཆུབ་ལམ་གྱི་རིམ་པ་དང་དོན་ཟབ་མོ་བསྡུས་པ་ཞིག་ཡིན།
 སྒྲ་བཤད། 
ཏདྱ་ཐཱ། ཞེས་པ་ནི་"འདི་ལྟ་སྟེ"ཞེས་པའི་དོན་ཡིན། རོང་སྟོན་གྱིས་"འདི་ལྟར་ཞེས་པ་སྟེ་འཁོར་འདས་བདེན་མེད་དུ་རོ་གཅིག་པ་འདི་ལྟ་སྟེ"རོང་སྟོན་ཤེས་བྱ་ཀུན་རིག་གི་འགྲེལ་པ།ཞེས་འགྲེལ་བ་འདེབས་ཡོད།
ཨོཾ ཧིན་དྷུ་ཆོས་ལུགས་དང་ནང་པ་སངས་རྒྱས་པའི་ཆོས་ལུགས་གཉིས་ཀར་ཆེས་གལ་ཆེ་བའི་ཡི་གེ་ཞིག་ཡིན་ལ། བོད་བརྒྱུད་ནང་བསྟན་ནང་། ཨོཾ་ནི་ཡི་གེ་གསུམ་སྟེ། ཨ་དང་། ཨུ་དང་། མ་བཅས་གསུམ་ཡིན། ཨ་ཞེས་པའི་སྒྲ་འདི་ནི་ཁ་ཕྱེ་བ་ཙམ་གྱི་མགྲིན་པ་ནས་ཐོན་པའི་སྒྲ་དང་པོ་དེ་ཡིན། དེ་ནི་སྒྲ་གདངས་དམའ་ཞིང་མགོ་འཛུགས་ཀྱི་སྒྲ་ཡིན། ནང་པ་སངས་རྒྱས་པའི་ཆོས་ལུགས་སུ་ཨ་ཡིག་གི་སྒྲ་འདི་ནི་སྐུ་དང་། སྟོང་ཉིད། ཡང་ན་བྱ་བ་མ་རྫོགས་པའི་གནས་སྐབས་མཚོན་བྱེད་ཡིན། དཔེར་ན། མ་རིག་པའི་གནས་སྐབས་ཏེ་འཁོར་བའི་ཐོག་མ་མཚོན་པ་དང་། ལམ་གྱི་ཐོག་མ་ཚོགས་ལམ་མཚོན་བྱེད་དུའང་འགྲེལ་ཚུལ་ཡོད། ཨུ་ཞེས་པའི་སྒྲ་འདི་ནི་ཁ་ཕྱེད་ཙམ་བྱས་ནས་རྐན་དང་ལྕེ་ཡི་རྩོལ་བ་ལ་བརྟེན་ནས་ཐོན་པའི་སྒྲ་ཞིག་ཡིན། དེ་ནི་ཨ་དང་མ་གཉིས་ཀྱི་བར་དུ་གནས་པའི་སྒྲ་ཞིག་ཡིན། ཨུ་ཡིག་གི་སྒྲ་འདི་ནི་གསུང་དང་། ཡང་ན་གནས་སྐབས་འཕོ་འགྱུར་བྱེད་པའི་ཚུལ་མཚོན་བྱེད་ཡིན།  འཁོར་བ་ནས་མྱང་འདས་སུ་འཕོ་བའི་བར་མའི་གནས་སྐབས་མཚོན་པ་དང་། ལམ་གྱི་རིམ་པ་སྦྱོར་ལམ་དང་མཐོང་ལམ་སོགས་མཚོན་བྱེད་དུའང་འགྲེལ་ཚུལ་ཡོད། མ་ཞེས་པའི་སྒྲ་འདི་ནི་ཁ་བཙུམས་ཏེ་སྣ་དང་མཆུ་ཡི་རྩོལ་བ་ལ་བརྟེན་ནས་ཐོན་པའི་སྒྲ་ཡིན། དེ་ནི་སྒྲ་གདངས་མཐོ་ཞིང་མཇུག་བསྡུ་བའི་སྒྲ་ཡིན། མ་ཡིག་གི་སྒྲ་འདི་ནི་ཐུགས་དང་། ཡང་ན་བྱ་བ་ཡོངས་སུ་རྫོགས་པའི་མཐར་ཐུག་མཚོན་བྱེད་ཡིན། དེ་ནི་འཁོར་བའི་ཉེས་པ་ཐམས་ཅད་ལས་རྒྱལ་ཏེ་མྱ་ངན་ལས་འདས་པའི་གནས་སྐབས་སམ་། ཡང་ན་ལམ་གྱི་རིམ་པ་སྒོམ་ལམ་དང་མི་སློབ་ལམ་སྟེ་བྱང་ཆུབ་འཐོབ་པའི་གནས་སྐབས་མཚོན་བྱེད་དུའང་འགྲེལ་ཚུལ་ཡོད། བཀྲ་ཤིས་པའི་དོན་ལ་ཡང་འཇུགཏེ། ཀླུ་སྒྲུབ་ཀྱིས་མཛད་པའི་ཤེར་སྙིང་སྒྲུབ་ཐབས་ལས་"སྐྱོ་ན་བདེན་པའི་སྔགས་འདོན་ཏེ། །ཏདྱ་ཐཱ་དང་ཨོཾ་སྤེལ་ནས།"རོང་སྟོན་ཤེས་བྱ་ཀུན་རིག་གི་འགྲེལ་པ།ཞེས་གསུངས།
ག་ཏེ་ག་ཏེ། ཞེས་པ་ནི་"སོང་སོང་"ཞེས་པའི་དོན་ཏེ། ཚོགས་ལམ་ནས་སྦྱོར་ལམ་དུ་སོང་ཞེས་པའོ། རོང་སྟོན་ཤེས་བྱ་ཀུན་རིག་གི་འགྲེལ་པ།
པཱ་ར་ག་ཏེ། ཞེས་པ་ནི་"མཆོག་ཏུ་སོང་"ཞེས་ཏེ། སྦྱོར་ལམ་ལས་མཆོག་ཏུ་གྱུར་པའི་འཕགས་པའི་ལམ་གྱི་མཐོང་ལམ་དུ་སོང་ཞེས་པའོ། རོང་སྟོན་ཤེས་བྱ་ཀུན་རིག་གི་འགྲེལ་པ།
པཱ་ར་སཾ་ག་ཏེ། ཞེས་པ་"མཆོག་ཏུ་ཡང་དག་པར་དུ་སོངས་ཤིག"ཅེས་ཏེ་སྒོམ་ལམ་བསྟན་ཏོ། རོང་སྟོན་ཤེས་བྱ་ཀུན་རིག་གི་འགྲེལ་པ།
བྷོ་དྷི། ནི་བྱང་ཆུབ། སྭཱ་ཧཱ། ནི་གཞི་ཚུགས་ཞེས་ཏེ་བྱང་ཆུབ་ཆེན་པོར་གཞི་ཚུགས་ཞེས་པའོ། རོང་སྟོན་ཤེས་བྱ་ཀུན་རིག་གི་འགྲེལ་པ།
 ལམ་གྱི་རིམ་པ་དང་སྦྱར་བ། 
ཨ་ལག་ཤ་བསྟན་དར་གྱིས་ལམ་ལྔ་ལ་སྦྱར་ནས།"ག་ཏེ་ག་ཏེ་ནི་སོང་ཞིག་སོང་ཞིག་སྟེ་སྔ་མ་ནི་ཚོགས་ལམ་དང་ཕྱི་མ་ནི་སྦྱོར་ལམ་དུ་ཞེས་པའོ། །པཱ་ར་ག་ཏེ་ནི་མཐོད་ལམ་དུ་སོང་བ་དང་། པཱ་ར་སཾ་ག་ཏེ་ནི་སྒོམ་ལམ་དུ་སོང་བ་དང་། བྷོ་དྷི་སྭཱ་ཧཱ་ནི་བྱང་ཆུབ་ཏུ་གཞི་ཚུགས་ཤིག་སྟེ་མི་སློབ་ལམ་ཐོབ་པར་གྱིས་ཤིག"ཨ་ལག་ཤ་བསྟན་དར།ཅེས་གསུངས།
 འགྲེལ་པ་པ་ཁག་གི་མཚན་དོན། 
མཧཱ་ཛ་ནའི་འགྲེལ་པ་ལས་ལམ་ལྔ་ལ་སྦྱར་བ་འདི་འབྱུང་ཞིང་རྒྱ་འགྲེལ་གཞན་ན་མི་གསལ་མོད། བོད་ཀྱི་བླ་མ་རྣམས་འདི་བཞེད་ཀྱང་བཤད་ཚུལ་གཞན་ཡང་ཡོད་པར་མངོན། ཨ་ལག་ཤ་བསྟན་དར།
དྲི་མེད་བཤེས་གཉེན་གྱི་འགྲེལ་པ་ལས་ཀྱང་སྔགས་འདིའི་དོན་ཟབ་མོ་དང་ལམ་གྱི་རིམ་པའི་འགྲེལ་བཤད་རྒྱས་པར་གསུངས་ཡོད། དྲི་མེད་བཤེས་གཉེན་གྱི་འགྲེལ་པ།
 ཞིབ་འཇུག 
སྔགས་འདི་རྒྱུད་སྡེར་གཏོགས་པ་ཡིན་མིན་སྐོར་མཁས་པ་ཁ་ཅིག་གིས་"སྔགས་འདི་རྒྱུད་སྡེར་གཏོགས་པ་མ་ཡིན་"གསུངས་པ་མདོ་ལུགས་གཞིར་བཞག་ལ་དགོངས་པ་ཡིན། འོན་ཀྱང་ཀླུ་སྒྲུབ་དང་དཱ་རི་ཀ་པའི་སྒྲུབ་ཐབས་སྔགས་ལུགས་སུ་གསལ་བས་དེས་ན་སྔགས་འདི་རྒྱུད་སྡེར་གཏོགས་པའི་སྐབས་ཡོད་དགོས་སོ། ཨ་ལག་ཤ་བསྟན་དར།
 ཐ་སྙད་ཀྱི་གལ་ཆེ་བ། 
ཤེར་ཕྱིན་གྱི་སྙིང་པོ་འདི་ནི་དུས་གསུམ་གྱི་སངས་རྒྱས་ཐམས་ཅད་ཀྱི་བགྲོད་པ་གཅིག་པའི་ལམ་དུ་བསྟན་པར་"དུས་གསུམ་དུ་རྣམ་པར་བཞུགས་པའི་སངས་རྒྱས་ཐམས་ཅད་ཀྱང་ཤེས་རབ་ཀྱི་ཕ་རོལ་དུ་ཕྱིན་པ་ལ་བརྟེན་ནས་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་སངས་རྒྱས་སོ"རོང་སྟོན་ཤེས་བྱ་ཀུན་རིག་གི་འགྲེལ་པ།ཞེས་གསུངས་པ་དང་མཐུན།
ཤེར་ཕྱིན་ཟབ་མོ་འདིས་གཟིགས་པ་ལྟར་དུ་བདེན་པར་ཤེས་པར་བྱ་སྟེ་དེ་ལྟར་སྒོམ་ན་སངས་རྒྱས་སུ་ཕྱིན་པར་བྱེད་པའི་རྒྱུར་ཤེས་པར་བྱ་ཞེས་བྱ་བའི་ཐ་ཚིག་གོ། །ཨ་ལག་ཤ་བསྟན་དར།

ཨོཾ་ནི་ བཀྲ་ཤིས་པའི་དོན་དུ་ཡང་གསུང་ཚུལ་ཡོད། 

ག་ཏེ་ག་ཏེ་ཞེས་པའི་དོན་ནི་འདིར་སོང་ཤིག་སོང༌ཤིག་ཅེས་པ་ལྟ་བུ་ཡིན། ལམ་གྱི་དང་པོ་ཚོགས་ལམ་ནས་སྦྱོར་ལམ་དུ་འཕོ་བའི་དོན་མཚོན། 

པཱ་ར་ག་ཏེ་ཞེས་པའི་ནི་ཕ་རོལ་ཏུ་སོང་བ་དང་། ཡང་ན་མཆོག་ཏུ་སོང་བ་ཞེས་པ་ལྟ་བུ་ཡིན། དོན་ནི་སྦྱོར་ལམ་གྱི་རྗེས་སུ་སྟོང་ཉིད་མངོན་སུམ་དུ་རྟོགས་པའི་མཐོང་ལམ་ལ་བགྲོད་པའི་དོན་མཚོན། 

པཱ་ར་སཾ་ག་ཏེ་ཞེས་པའི་དོན་ནི་ཕ་རོལ་ཏུ་ཡང་དག་པར་སོང་ཤིག་དང་། ཡང་ན་མཆོག་ཏུ་ཡང་དག་པར་སོང་ཤིག་ཅེས་པ་ལྟ་བུ་ཡིན། དེའི་དོན་ནི་མཐོང་ལམ་ཐོབ་རྗེས་སུ་སྒོམ་ལམ་ལ་བགྲོད་པའི་དོན་མཚོན། 

བྷོ་དྷི་ནི་བྱང་ཆུབ་དང་། 

སྭཱ་ཧཱ་ནི་གཞི་ཚུགས་དང་། ཡང་ན་དོན་འགྲུབ་ ཅེས་པའི་དོན་ཡིན། དོན་ནི་བྱང་ཆུབ་ཆེན་པོ་མངོན་དུ་གྱུར་པར་གཞི་བརྟན་པོ་ཚུགས་པའི་དོན་ཡིན། སྭཱ་ཧཱ་ནི་སྔགས་ཀྱི་མཐར་འབྲི་བའི་བྱིན་རླབས་དང་དོན་འགྲུབ་པའི་མཚོན་དོན་ཡང་ཡིན་ནོ། །
 ལུང་ཁུངས།